CELEX: 31984R3538
Language: el
Date: 1984-12-17 00:00:00
Title: Κανονισμός (ΕΟΚ) αριθ. 3538/84 της Επιτροπής της 17ης Δεκεμβρίου 1984 για την κατάργηση του κανονισμού (ΕΟΚ) αριθ. 3378/84 περί παύσεως της αλιείας της σαρδελόρεγγας από σκάφη με σημαία της Γερμανίας

Avis juridique important

|

31984R3538

Κανονισμός (ΕΟΚ) αριθ. 3538/84 της Επιτροπής της 17ης Δεκεμβρίου 1984 για την κατάργηση του κανονισμού (ΕΟΚ) αριθ. 3378/84 περί παύσεως της αλιείας της σαρδελόρεγγας από σκάφη με σημαία της Γερμανίας  

Επίσημη Εφημερίδα αριθ. L 330 της 18/12/1984 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 3538/84 ΤΗΣ ΕΠΙΤΡΟΠΗΣ  της 17ης Δεκεμβρίου 1984  για την κατάργηση του κανονισμού (ΕΟΚ) αριθ. 3378/84 περί παύσεως της αλιείας της σαρδελόρεγγας από σκάφη με σημαία της Γερμανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι από την 1η Δεκεμβρίου 1984 σταμάτησε η αλιεία της σαρδελόρεγγας στις διαιρέσεις CIEM III b, c, d, από πλοία με σημαία της Γερμανίας ή νηολογημένα στη Γερμανία, βάσει του κανονισμού (ΕΟΚ) αριθ. 3378/84 της Επιτροπής (3)·  ότι, εξαιτίας ενός καταγραφικού λάθους σε ένα κράτος μέλος, τα δεδομένα των αλιευμάτων της σαρδελόρεγγας που αλιεύθηκε από πλοία με σημαία της Γερμανίας, επί των οποίων βασίσθηκε η Επιτροπή για να σταματήσει την αλιεία, αποδείχθηκαν λανθασμένα·  ότι τα διορθωμένα δεδομένα αποδεικνύουν ότι οι ποσοστώσεις σαρδελόρεγγας, που χορηγήθηκαν στη Γερμανία, για το 1984, στις διαιρέσεις CIEM III b, c, d, δεν είχαν εξαντληθεί·  ότι είναι, συνεπώς, αναγκαίο να καταργηθεί ο κανονισμός (ΕΟΚ) αριθ. 3378/84,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Καταργείται ο κανονισμός (ΕΟΚ) αριθ. 3378/84.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Δεκεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Δεκεμβρίου 1984.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 313 της 1. 12. 1984, σ. 58.